
# Алисә ЗАРИПОВА: «Тормыш дәресләре»

(ШИГЫРЬ)

Тормыш дәресләрен үткән чакта

Горур тот та башың син атла,

Беркемнән дә күчерү юк анда,

Көн дә яңа кагыйдә ятла!

Киңәш сорап бара аласың дуска,

Дошманыңнан өйрән һич юкта,

Остазыңны бик җентекләп сайла,

Туры юлдан чыкмаска чатка!

Каралама юк бу дәресләрдә,

Һәр мизгелең акка языла,

Хата кылсаң тормыш дәфтәреңдә,

Шул хәл кабат килә каршыңа.

Һәр очраган кеше – укытучы,

Билге куючысы – син үзең,

Гомер азагында имтиханда

Кызармасын бары тик йөзең!


Следите за самым важным и интересным в Telegram-каналеТатмедиа

## Нет комментариев
Алисә ЗАРИПОВА: «Тормыш дәресләре»